**Sprostredkovateľská zmluva**

uzatvorená podľa § 744 a nasl. zák. č. 40/1964 Zb. Občiansky zákonník

(ďalej len „Zmluva“)

medzi:

Záujemcom:

Meno a priezvisko: ............................

Dátum narodenia: ............................

Trvale bytom: ............................

(ďalej len „záujemca“)

a

Sprostredkovateľom:

Meno a priezvisko: ............................

Dátum narodenia: ............................

Trvale bytom: ............................

(ďalej len „sprostredkovateľ“)

(ďalej “záujemca” a “sprostredkovateľ” spolu ako “zmluvné strany”)

**Článok I.**

**Predmet zmluvy**

1. Predmetom tejto zmluvy je záväzok sprostredkovateľa vyvíjať činnosť smerujúcu k tomu, aby mal záujemca príležitosť uzatvoriť s treťou osobou .............................. zmluvu *(napr. kúpnu zmluvu, nájomnú zmluvu)*, predmetom ktorej bude .............................................................................. (ďalej len „sprostredkovaná zmluva“).
2. Činnosť sprostredkovateľa bude spočívať najmä, nie však výlučne, v: ....................................................................................................................................................................................................................................................................................................
3. Záujemca sa zaväzuje zaplatiť sprostredkovateľovi za jeho činnosť uvedenú v bode 1 tohto článku odmenu za podmienok dohodnutých v článku II tejto zmluvy.

**Článok II.**

**Výška a splatnosť odmeny**

1. Zmluvné strany sa dohodli, že záujemca zaplatí sprostredkovateľovi za jeho činnosť uvedenú v čl. I tejto zmluvy odmenu vo výške .....................
2. Náklady vynaložené sprostredkovateľom spojené so sprostredkovaním uzatvorenia zmluvy s treťou osobou sú zahrnuté v odmene podľa prvej vety.
3. Sprostredkovateľovi vzniká nárok na odmenu uvedenú v bode 1 tohto článku zmluvy iba v prípade, ak sa uzatvorenie zmluvy, k obstaraniu ktorej vykonával činnosť v zmysle článku I tejto zmluvy, s treťou osobou dosiahne jeho pričinením.
4. Záujemca sa zaväzuje uhradiť sprostredkovateľovi odmenu podľa bodu 1 tohto článku do 14 dní odo dňa uzatvorenia zmluvy s treťou osobou.
5. Sprostredkovateľ má právo na odmenu podľa bodu 1 tohto článku zmluvy aj vtedy, ak sprostredkovaná zmluva medzi záujemcom a treťou osobou bude uzatvorená až po zániku tejto zmluvy, za predpokladu, že k uzatvoreniu zmluvy s treťou osobou došlo jeho pričinením. V takomto prípade sa záujemca zaväzuje informovať sprostredkovateľa o uzatvorení sprostredkovanej zmluvy s treťou osobou bezodkladne po uzatvorení sprostredkovanej zmluvy.
6. Sprostredkovateľ berie na vedomie, že mu nevzniká nárok na odmenu v prípade, ak zmluva bola s treťou osobou uzatvorená bez jeho pričinenia. alebo ak v rozpore so zmluvou bol tiež činný ako sprostredkovateľ pre osobu, s ktorou sa uzavrela sprostredkovaná zmluva.

**Článok III.**

**Práva a povinnosti zmluvných strán**

1. Záujemca sa zaväzuje poskytnúť sprostredkovateľovi všetky potrebné informácie a doklady, ktoré sú nevyhnutne potrebné pre splnenie záväzku sprostredkovateľa uvedeného v čl. I tejto zmluvy. Najmä je povinný oznámiť sprostredkovateľovi požiadavky o predmete sprostredkovania, za akých okolnosti, s kým a za akú cenu je ochotný uzatvoriť sprostredkovanú zmluvu.
2. Sprostredkovateľ sa zaväzuje informovať záujemcu o všetkých okolnostiach, ktoré sa týkajú sprostredkovania. Predovšetkým je povinný informovať záujemcu o tých okolnostiach, ktoré môžu ovplyvniť jeho rozhodnutie uzatvoriť sprostredkovanú zmluvu (informácie o osobe, s ktorými sa má uzatvoriť sprostredkovaná zmluva, o cene).
3. Sprostredkovateľ sa zaväzuje pre potrebu záujemcu uschovať doklady, ktoré nadobudol v súvislosti so sprostredkovateľskou činnosťou uvedenou v čl. I tejto zmluvy, a to po dobu, po ktorú môžu byť tieto doklady významné pre ochranu záujmov záujemcu.
4. Sprostredkovateľ berie na vedomie, že nie je oprávnený za záujemcu konať alebo prijímať čokoľvek.

**Článok IV.**

**Trvanie a zánik zmluvy**

1. Zmluvné strany sa dohodli, že zmluvu uzatvárajú na dobu neurčitú.
2. Zmluvné strany sa dohodli, že od zmluvy môže ktorákoľvek strana odstúpiť tým, že to oznámi druhej strane. V takomto prípade zmluva zaniká okamihom doručenia odstúpenia od zmluvy druhej zmluvnej strany.

**Článok V.**

**Záverečné ustanovenia**

1. Táto zmluva nadobúda platnosť a účinnosť dňom jej podpísania zmluvnými stranami. Je vyhotovená v dvoch exemplároch, z toho je jeden pre záujemcu a jeden pre sprostredkovateľa.
2. Právne vzťahy medzi zmluvnými stranami, ktoré nie sú upravené v zmluve, sa riadia zákonom č. 40/1964 Zb. Občiansky zákonník.
3. Zmluva sa môže meniť alebo doplňovať výlučne formou písomných a očíslovaných dodatkov odkazujúcich na túto zmluvu podpísaných obidvomi zmluvnými stranami.
4. Ak sa preukáže, že niektoré z ustanovení zmluvy (alebo jeho časť) je neplatné a/alebo neúčinné, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel, sledovaný uzavretím zmluvy a dotknutým ustanovením.
5. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, ani za nápadne nevýhodných podmienok.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Záujemca | Sprostredkovateľ |